PMIndiaData/PMIndiaSum huggingface dataset:
પ્રધાનમંત્રી મોદીએ પેરિસમાં રાષ્ટ્રપતિ ઇમેન્યુઅલ મેક્રોન સાથે વાટાઘાટ કરી

પ્રધાનમંત્રી શ્રી નરેન્દ્ર મોદી આજે પેરિસમાં ફ્રાંસના પ્રમુખ ઇમેન્યુઅલ મેક્રોનને મળ્યા હતા. આ બેઠક પછી મીડિયાને સંબોધતા પ્રધાનમંત્રી મોદીએ ઉષ્માસભર સ્વાગત માટે પ્રમુખ મેક્રોનનો આભાર માન્યો હતો અને ચૂંટણીમાં વિજય બદલ અભિનંદન આપ્યા હતા. પ્રધાનમંત્રીએ માનવતા અને માનવતાના મૂલ્યોની સેવા પર વાત કરી હતી, જે ભારત-ફ્રાંસના સંબંધો વર્ષોથી સફળતાનો આધાર છે. તેમણે વિશ્વાસ વ્યક્ત કર્યો હતો કે આગળ જતા સંબંધો વધારે મજબૂત બનશે. આ સંદર્ભમાં પ્રધાનમંત્રી મોદીએ આ મુદ્દા માટે આંતરરાષ્ટ્રીય સૌર ગઠબંધન તથા ભારત અને ફ્રાંસના સંયુક્ત પ્રયાસોનો ઉલ્લેખ કર્યો હતો. પ્રધાનમંત્રી મોદીએ પેરિસ સમજૂતીને સમગ્ર દુનિયા માટે સહિયારો વારસારૂપી સમજૂતી ગણાવી હતી અને આ પેઢીનું પ્રદાન માનવજાતના ભવિષ્યની પેઢીઓ માટે આશાસ્પદ ગણાવ્યું હતું. તેમણે કહ્યું હતું કે, તે ધરતી માતાનું જતન કરવાની આપણી સહિયારી જવાબદારી છે. પેરિસ શહેરને તેમની રાજકીય સફરનો મહત્વપૂર્ણ ભાગ ગણાવતા પ્રધાનમંત્રીએ જણાવ્યું હતું કે, ભારત અને ફ્રાંન્સે આ સમજૂતી માટે ખભેખભો મિલાવીને કામ કર્યું હતું. પ્રધાનમંત્રીએ પર્યાવરણના સંરક્ષણને ભારતીયો માટે વિશ્વાસનું પ્રતીક અને સદીઓ જૂની પરંપરા સમાન ગણાવ્યું હતું. તેમણે જણાવ્યું હતું કે, ભારત સમજૂતી પ્રત્યે પ્રતિબદ્ધ છે અને તેનાથી વિશેષ ભારત ભવિષ્યની પેઢીઓ માટે ભેટ આપવા અન્યો સાથે કામ કરશે અને ખભેખભો મિલાવીને કામ કરશે. પ્રધાનમંત્રીએ જણાવ્યું હતું કે, બંને નેતાઓએ આતંકવાદ અને કટ્ટરવાદનો સામનો કરવાની ચર્ચા પણ કરી હતી. તેમણે કહ્યું હતું કે, ભારત યુરોપિયન યુનિયનની સંયુક્ત પ્રગતિની તરફેણ કરે છે.
પ્રધાનમંત્રીએ આસામના મુખ્યમંત્રી સાથે રાજ્યના વિસ્તારોમાં પૂરની સ્થિતિ વિશે વાત કરી

પ્રધાનમંત્રી શ્રી નરેન્દ્ર મોદીએ આસામના મુખ્યમંત્રી શ્રી હિમંત બિસ્વા સરમા સાથે રાજ્યના ભાગોમાં પૂરની સ્થિતિ વિશે વાત કરી. પ્રધાનમંત્રીએ પરિસ્થિતિને હળવી કરવામાં મદદ માટે કેન્દ્ર તરફથી તમામ સંભવિત સહાયની ખાતરી પણ આપી હતી. એક ટ્વિટમાં પ્રધાનમંત્રીએ કહ્યું; "આસામના મુખ્યમંત્રી શ્રી @himantabiswa સાથે વાત કરી અને રાજ્યના કેટલાક ભાગોમાં પૂરની સ્થિતિનો તાગ મેળવ્યો. પરિસ્થિતિને હળવી કરવા માટે કેન્દ્ર તરફથી તમામ સંભવિત સહાયની ખાતરી આપી. હું અસરગ્રસ્ત વિસ્તારોમાં રહેતા લોકોની સલામતી અને સુખાકારી માટે પ્રાર્થના કરું છું."
પીએમએ નાગરિકોને 31મી જુલાઈના રોજ સવારે 11 વાગ્યે મન કી બાતની જુલાઈની આવૃત્તિમાં જોડાવા આમંત્રણ આપ્યું

પ્રધાનમંત્રી શ્રી નરેન્દ્ર મોદીએ તમામ નાગરિકોને 31મી જુલાઈના રોજ સવારે 11 વાગ્યે મન કી બાતની જુલાઈની આવૃત્તિમાં જોડાવા આમંત્રણ આપ્યું છે. પ્રધાનમંત્રી શ્રીએ મન કી બાત પુસ્તિકાની જૂન આવૃત્તિ પણ શેર કરી છે જેમાં અવકાશમાં ભારતની પ્રગતિ, રમતગમત ક્ષેત્રે ગૌરવ, રથયાત્રા અને વધુ જેવા વિષયો આવરી લેવામાં આવ્યા છે. પ્રધાનમંત્રી શ્રીએ ટ્વીટ કર્યું; “હું તમને બધાને આ મહિનાની #
પ્રધાનમંત્રીએ અમેરિકાનાં ભૂતપૂર્વ રાષ્ટ્રપતિ જ્યૉર્જ એચ. ડબલ્યુ. બુશના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ અમેરિકાનાં ભૂતપૂર્વ રાષ્ટ્રપતિ જ્યોર્જ એચ. ડબલ્યુ. બુશના નિધન પર શોક વ્યક્ત કર્યો હતો. પ્રધાનમંત્રીએ કહ્યુ, “ભૂતપૂર્વ રાષ્ટ્રપતિ જ્યૉર્જ એચ. ડબલ્યુ બુશનાં નિધન પર બુશ પરિવાર અને અમેરિકાનાં લોકો પ્રત્યે ઊંડી સંવેદના વ્યક્ત કરૂ છું. વિશ્વનાં ઈતિહાસમાં સંકટનાં સમયે તેમણે કુશળ રાજનીતિજ્ઞની ભૂમિકા નિભાવી હતી. ભૂતપૂર્વ રાષ્ટ્રપતિ જ્યૉર્જ એચ. ડબલ્યુ. બુશ ભારત અને અમેરિકા વચ્ચેનાં મજબૂત સંબંધોના હિમાયતી હતા. ચોક્કસ પણે એમની અનુપસ્થિતિ વર્તાશે. ભગવાન એમના આત્માને શાંતિ પ્રદાન કરે.”
પ્રધાનમંત્રીએ અમદાવાદની હોસ્પિટલમાં થયેલી આગની દુર્ઘટનામાં મૃતકો માટે દુઃખની લાગણી વ્યક્ત કરી

પ્રધાનમંત્રી શ્રી નરેન્દ્ર મોદીએ અમદાવાદની હોસ્પિટલમાં થયેલી આગની દુર્ઘટનામાં મૃતકો માટે દુઃખની લાગણી વ્યક્ત કરી છે. એક ટ્વિટમાં પ્રધાનમંત્રીએ કહ્યું કે, “અમદાવાદમાં હોસ્પિટલમાં લાગેલી આગની દુર્ઘટનાથી ખુબ દુ:ખી છું. મૃતકોના પરિવારજનો પ્રત્યે સંવેદના. દુર્ઘટનામાં ઘાયલ થયેલા લોકો જલ્દી સ્વસ્થ થાય એવી કામના. મુખ્યમંત્રી શ્રી વિજયભાઈ રૂપાણી અને મેયર બીજલ પટેલ સાથે પરિસ્થિતિ અંગે વાત કરી. પ્રશાસન અસરગ્રસ્તોને તમામ સંભવિત સહાય પૂરી પાડી રહ્યું છે.”
પ્રધાનમંત્રીએ વારાણસી સંસદીય મતવિસ્તારના સરપંચો સાથે ચર્ચા કરી

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં તેમના નિવાસસ્થાને વારાણસી સંસદીય મતવિસ્તારમાંથી આવેલા સરપંચોને આવકાર્યા હતા. પ્રધાનમંત્રીને મળવા આવેલું આ પ્રકારનું ચોથું જૂથ હતું. ચર્ચા દરમિયાન પ્રધાનમંત્રીએ સરપંચોને શાળાઓમાં બાળકોની હાજરી અને મધ્યાહ્ન ભોજનની ગુણવત્તા સુનિશ્ચિત કરવાની દિશામાં કામગીરી માટે પ્રોત્સાહિત કર્યા હતા. પ્રધાનમંત્રીએ સરપંચોને તેમના ગામોમાં સ્વચ્છતા જાળવવા પણ પ્રેરિત કર્યા હતા. પ્રધાનમંત્રીએ દિકરા-દિકરી વચ્ચે કોઈ પણ પ્રકારનો ભેદભાવ ન રાખવા વિનંતી કરી હતી.
પીએમએ પીઢ અધિકારી ડૉ. મંજુલા સુબ્રમણ્યમના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ અધિકારી ડૉ. મંજુલા સુબ્રમણ્યમના નિધન પર શોક વ્યક્ત કર્યો છે. પ્રધાનમંત્રીએ ટ્વીટ કર્યું; "નિવૃત્ત અધિકારી ડૉ. મંજુલા સુબ્રમણ્યમજીના નિધનથી વ્યથિત છું. નીતિ સંબંધિત મુદ્દાઓ અને કાર્યલક્ષી અભિગમની તેમની સમજણ માટે તેઓ વ્યાપકપણે આદર પામતા હતા. હું જ્યારે સીએમ હતો ત્યારે તેમની સાથેની મારી વાતચીત યાદ આવે છે. તેમના પરિવાર અને મિત્રો પ્રત્યે સંવેદના. ઓમ શાંતિ
જી-4 શિખર પરિષદમાં પ્રધાનમંત્રીના આવકાર પ્રવચનનો મૂળપાઠ

માનનીય પ્રમુખ શ્રી ડિલ્મા રોઉસ્સેફ, માનનીય ચાન્સલેર એન્જેલા મેરકેલ, માનનીય પ્રધાનમંત્રી શિન્ઝો અબે માનવંતા પ્રતિનિધિમંડળોના સભ્યો, આપ સહુનું સ્વાગત કરતાં મને ઘણો આનંદ થાય છે, એક શનિવારની વહેલી સવારે આ બેઠકમાં હાજરી આપવા માટે આપ સહુનો આભાર, હું ખાસ કરીને પ્રધાનમંત્રી અબેનો આભાર માનું છું, જેઓ હમણાં જ ન્યૂયોર્ક પધાર્યા છે. યુનોની સલામતી સમિતિમાં સુધારણાની બાબત દાયકાઓથી વૈશ્વિક ધ્યાનનું કેન્દ્ર બની છે. કમનસીબે એ દિશામાં હજી સુધી કોઈ પ્રગતિ નથી થઈ. આપણા 4 દેશોનું જી-4નું જૂથ, 2004માં વૈશ્વિક શાંતિ અને આબાદી પરત્વેની આપણી સમાન પ્રતિબદ્ધતા, બહુરાષ્ટ્રવાદમાં આપણી શ્રદ્ધા અને વિશ્વ આપણી પાસેથી જેની અપેક્ષા રાખે છે એવી વૈશ્વિક જવાબદારીઓ સંભાળવાની આપણી ઈચ્છા સાથે રચાયું હતું. મને એ વાતનો આનંદ છે કે સરકારોના વડાઓ સાથે આપણે દસ વર્ષ પછી અહીં ફરી મળીએ છીએ. યુનોની 70મી વર્ષગાંઠ પ્રસંગેના મારા પત્રમાં મેં જણાવ્યું છે એમ, યુનોની જ્યારે, સ્થાપના થઈ એ સમયનાં વિશ્વથી મૂલભૂત રીતે જુદા વિશ્વમાં આપણે જીવીએ છીએ. સભ્ય દેશોની સંખ્યામાં ચાર ગણો વધારો થયો છે. શાંતિ અને સલામતી સામેની ધમકીઓ વધુ જટિલ, ધારણા બહારની અને અચોક્કસ બની છે. ઘણીબધી રીતે આપણાં જીવન વૈશ્વિક બની રહ્યાં છે. પણ આપણી આજુબાજુ ભયની રેખાઓ વધતી જાય છે. આપણે ડિજીટલ યુગમાં જીવી રહ્યા છીએ. વૈશ્વિક અર્થકારણ, વિકાસનાં નવા સાધનો, વધુ વ્યાપક પ્રમાણમાં વહેંચાયેલી આર્થિક સત્તા અને સંપત્તિમાં વિસ્તરતા જતાં અંતરને કારણે બદલાયું છે. વસ્તી શાસ્ત્ર, શહેરીકરણ અને રોજી-રોટી માટે લોકોનાં સ્થળાંતરે નવા પડકારો ઉભા કર્યા છે. હવામાનમાં ફેરફાર અને ત્રાસવાદ નવી ચિંતાઓ છે. સાયબર અને અવકાશ ક્ષેત્ર તકો અને પડકારોની સંપૂર્ણપણે નવી સીમાઓ છે. આમ છતાં, આપણી સંસ્થાઓ, અભિગમો અને ઘણીવાર તો આપણી વિચારધારા – આપણું માનસ પણ આપણે જે સદીમાં રહીએ છીએ એનું નહિં પણ વીતી ગયેલી સદીનું પ્રતિબિંબ પૂરૂં પાડે છે. આ બાબત ખાસ કરીને યુનોની સલામતી સમિતિ સંબંધમાં સાચી પડે છે. નિશ્ચિત સમયમર્યાદામાં સલામતિ સમિતિની સુધારણા એક તાકીદનું અને મહત્વનું કાર્ય બન્યું છે. સલામતી સમિતિમાં વિશ્વના મોટાં ચાલકબળ જેવી વિશાળ લોકશાહીઓનો સમાવેશ થવો જ જોઈએ. આનાથી સલામતી સમિતિની વિશ્વનિયતા તથા યોગ્યતા વધારો અને એ 21મી સદીના પડકારોનો સામનો કરવામાં વધુ પ્રતિનિધિત્વયુક્ત અને અસરકારક બનશે. દાયકાઓ પછી છેવટે આપણે થોડીઘણી પ્રવૃત્તિ નિહાળી શકીએ છીએ. યુનોની મહાસભાના 69માં અધિવેશને પાક – આધારિત વાટાઘાટો શરૂ કરવાની દિશામાં એક મહત્વનું પગલું ભર્યું છે. નામદાર શ્રી સેમકુતેસા અને એલચી કોર્ટની રાત્રાય ગતિશીલ નેતાગીરી સિવાય એ શક્ય ન બન્યું હોત. ગમે એમ પણ આ તો માત્ર પહેલુ પગલું છે. આપણે મહાસભાના 70માં અધિવેશનમાં આ પ્રક્રિયાને એના સુયોગ્ય અંત તરફ લઈ જવાનું ધ્યેય રાખવું જોઈએ. મને વિશ્વાસ છે કે, આપણી આજની બેઠક આ દિશામાંના આપણા પ્રયાસોને મોટો વેગ આવશે.
ભારતના અશ્ગાબાટ સમજૂતીમાં સમ્મિલિત થવાને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે ભારતની અશ્ગાબાટ સમજૂતીમાં સમ્મિલિત થવાને મંજૂરી આપી દીધી. અશ્ગાબાટ સમજૂતી મધ્ય એશિયા તેમજ ફારસની ખાડીની વચ્ચે વસ્તુઓની હેરફેરને સુગમ બનાવવાવાળો એક આંતરરાષ્ટ્રીય પરિવહન તેમજ પરાગમન કોરીડોર છે. અશ્ગાબાટ સમજૂતીના સંસ્થાપક સભ્યોમાં યમન, ઈરાન, તુર્કમિનિસ્તાન તેમજ અજબેકિસ્તાનનો સમાવેશ છે. આના પછી આ સમજૂતીથી કજાકિસ્તાન પણ જોડાયું છે. આ સમજૂતીમાં સમ્મિલિત થવાથી ભારતને યૂરેશિયા ક્ષેત્રની સાથે વ્યાપાર તેમજ વ્યાવસાયિક મેળાપ વધારવામાં વર્તમાન પરિવહન તેમજ પરાગમન કોરિડોરનો ઉપયોગ કરવામાં મદદ મળશે. આ ઉપરાંત, આ સંપર્ક વધારવા માટે આંતરરાષ્ટ્રીય ઉત્તર-દક્ષિણ પરિવહન કોરિડોર (આઈએનએસટીસી)નું અમલીકરણ કરવામાં આપણા પ્રયાસોને સમન્વિત કરશે. અશ્ગાબાટ સમજૂતીમાં ભારતના સમ્મિલિત થવાની ઈચ્છાની હવે ડિપોજીટર દેશ (તુર્કમેનિસ્તાન)ને જાણ કરાશે. આનાથી સંસ્થાપક સભ્યોની કમમતિ પછી ભારત આ સમજૂતીનો એક પક્ષ બની જશે.
પ્રધાનમંત્રીએ રાજ્યોના મુખ્યમંત્રી અને હાઈકોર્ટના મુખ્ય ન્યાયાધીશોની સંયુક્ત પરિષદનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીના વિજ્ઞાન ભવન ખાતે રાજ્યોના મુખ્યમંત્રીઓ અને હાઈકોર્ટના મુખ્ય ન્યાયાધીશોની સંયુક્ત પરિષદના ઉદ્ઘાટન સત્રમાં ભાગ લીધો હતો. આ પ્રસંગે તેમણે સભાને સંબોધન પણ કર્યું હતું. ભારતના ચીફ જસ્ટિસ જસ્ટિસ એન.વી. રમના, સુપ્રીમ કોર્ટના જસ્ટિસ યુયુ લલિત, કેન્દ્રીય પ્રધાનો શ્રી કિરેન રિજિજુ અને પ્રોફેસર એસ.પી. સિંહ બઘેલ, સુપ્રીમ કોર્ટના ન્યાયાધીશો, હાઈકોર્ટના મુખ્ય ન્યાયાધીશો, રાજ્યો અને કેન્દ્રશાસિત પ્રદેશોના મુખ્યમંત્રી અને એલજીઓ આ પ્રસંગે હાજર હતા. આ પ્રસંગે બોલતા પ્રધાનમંત્રીએ કહ્યું હતું કે “આપણા દેશમાં ન્યાયતંત્રની ભૂમિકા બંધારણના રક્ષકની હોય છે, પરંતુ વિધાનસભા નાગરિકોની આકાંક્ષાઓનું પ્રતિનિધિત્વ કરે છે. હું માનું છું કે બંધારણની આ બે શાખાઓનું આ સંગમ અને સંતુલન દેશમાં અસરકારક અને સમયબદ્ધ ન્યાય વ્યવસ્થા માટે રોડમેપ તૈયાર કરશે. તેમણે કહ્યું કે આઝાદીના 75 વર્ષોએ ન્યાયતંત્ર અને કાર્યપાલિકા બંનેની ભૂમિકાઓ અને જવાબદારીઓને સતત સ્પષ્ટ કરી છે. જ્યાં પણ જરૂરી છે ત્યાં આ સંબંધ દેશને દિશા આપવા માટે સતત વિકસિત થયો છે, એમ તેમણે જણાવ્યું હતું. સંમેલનને બંધારણની સુંદરતાનું જીવંત અભિવ્યક્તિ ગણાવતા પ્રધાનમંત્રીએ કહ્યું કે તેઓ ઘણા લાંબા સમયથી સંમેલનમાં આવી રહ્યા છે, પહેલા મુખ્યમંત્રી તરીકે અને હવે પ્રધાનમંત્રી તરીકે. ‘એક રીતે, હું આ કોન્ફરન્સની દૃષ્ટિએ ઘણો સિનિયર છું’ એણ તેમણે હળવાશથી કહ્યું. કોન્ફરન્સ માટે સૂર સેટ કરતાં, પ્રધાનમંત્રીએ કહ્યું, “2047માં, જ્યારે દેશ તેની સ્વતંત્રતાના 100 વર્ષ પૂર્ણ કરશે, ત્યારે આપણે દેશમાં કેવા પ્રકારની ન્યાયિક વ્યવસ્થા જોવા માગીએ છીએ? આપણે આપણી ન્યાયતંત્રને એટલી સક્ષમ કેવી રીતે બનાવી શકીએ કે તે 2047ના ભારતની આકાંક્ષાઓને પૂર્ણ કરી શકે, આ પ્રશ્નો આજે આપણી પ્રાથમિકતા હોવા જોઈએ.” "અમૃત કાળમાં અમારું વિઝન એવી ન્યાયિક પ્રણાલીનું હોવું જોઈએ જેમાં સરળ ન્યાય, ઝડપી ન્યાય અને બધા માટે ન્યાય હોય", એમ તેમણે ઉમેર્યું. પ્રધાનમંત્રીએ ભારપૂર્વક જણાવ્યું હતું કે સરકાર ન્યાય વિતરણમાં વિલંબ ઘટાડવા માટે સખત મહેનત કરી રહી છે અને ન્યાયિક શક્તિ વધારવા અને ન્યાયિક માળખામાં સુધારો કરવા માટે પ્રયાસો ચાલુ છે. તેમણે કહ્યું કે કેસ મેનેજમેન્ટ માટે
પ્રધાનમંત્રીએ વાલ્મીકી જયંતી નિમિત્તે મહર્ષિ વાલ્મીકીને પ્રણામ કર્યા

પ્રધાનમંત્રી શ્રી નરેન્દ્ર મોદીએ વાલ્મીકી જયંતી નિમિત્તે મહર્ષિ વાલ્મીકીને શ્રદ્ધાંજલિ અર્પણ કરી છે. એક ટ્વિટમાં પ્રધાનમંત્રીએ કહ્યું; "હું વાલ્મીકી જયંતીના વિશેષ પ્રસંગે મહર્ષિ વાલ્મીકીને આદરપૂર્વક નમન કરું છું. આપણે આપણા સમૃદ્ધ ભૂતકાળ અને ગૌરવપૂર્ણ સંસ્કૃતિને આગળ વધારવામાં તેમનું મહત્વનું યોગદાન યાદ કરીએ છીએ. સામાજિક સશકતીકરણ પર તેમનો ભાર આપણને પ્રેરણા આપતો રહેશે."
મંત્રીમંડળે ભારત તથા બ્રિટન અને ઉત્તર આયર્લેન્ડ વચ્ચે પશુપાલન, ડેરી ઉદ્યોગ અને મત્સ્યપાલનનાં ક્ષેત્રોમાં સહયોગ માટેના સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને બ્રિટન તથા ઉત્તર આયર્લેન્ડ વચ્ચે પશુપાલન, ડેરી ઉદ્યોગ અને મત્સ્યપાલનનાં ક્ષેત્રોમાં સાથ-સહકાર વધારવા માટેના સમજૂતીકરાર (એમઓયુ)ને મંજૂરી આપી હતી. આ સમજૂતીકરાર પર 17.04.2018નાં રોજ હસ્તાક્ષર થયા હતાં. આ સમજૂતીકરારનો ઉદ્દેશ ભારતીય પશુપાલકો અને માછીમારોનું ઉત્પાદન અને ઉત્પાદકતા વધારવાનો છે. આ માટે પશુપાલન, ડેરી ઉદ્યોગ અને મત્સ્યપાલનનાં ક્ષેત્રોમાં દ્વિપક્ષીય સહયોગ વિકસિત કરવાનો હેતુ છે. અસરઃ આ જોડાણથી સ્થાનિક ઉદ્યોગ અને નિકાસ માટે ડેરી, મત્સ્યપાલન અને પશુઓની ઉત્પાદકતા વધારીને પશુપાલકોની સ્થિતિ, તેમનું પાલનપોષણ અને મત્સ્યપાલનનાં ક્ષેત્રમાં સુધારો થવાની આશા છે. આ સમજૂતીકરાર પશુપાલન, મત્સ્યપાલન અને ડેરી ઉદ્યોગ પર નિમ્નલિખિત મુદ્દાઓ પર ચર્ચાવિચારણા અને સહયોગને પ્રોત્સાહન આપશેઃ પશુપાલન, મત્સ્યપાલન અને સંબંધિત મામલાઓમાં પારસ્પરિક હિત સાથે જોડાયેલા મુદ્દાઓ પશુઓનું સ્વાસ્થ્ય અને પશુપાલન, પાલનપોષણ, ડેરી અને મત્સ્યપાલનમાં સહયોગ પશુઓની ઉત્પાદકતા અને ઉત્પાદન વધારવા ઊણપ ધરાવતાં વિસ્તારોમાં ભોજન અને ચારાને પોષણની દ્રષ્ટિએ સમૃદ્ધ બનાવવા તેમજ મોટાં પ્રમાણમાં તેના વહનની કરવાની વ્યવસ્થા કરવી પશુઓ, પશુપાલન અને પશુ ઉત્પાદનોનાં વેપાર સાથે સંબંધિત બાબતોમાં સ્વચ્છતા પશુચારાનાં પાક સાથે નવીન તકનીક ધરાવતી ઘાસચારા પ્રજાતિઓની નર્સરીઓ વિકસાવવી અને દુષ્કાળગ્રસ્ત વિસ્તારોમાં ભેજવાળી માટીનું રક્ષણ કરવા સહિત એકીકૃત કૃષિ વ્યવસ્થા અંતર્ગત ઘાસચારો ધરાવતાં વૃક્ષોની પ્રજાતિઓનું વૃક્ષારોપણ કરવા માટે કૃષિ જગંલોને પ્રોત્સાહન આપવું પારસ્પરિક સંમતિનાં ક્ષેત્રોમાં અભ્યાસલક્ષી પ્રવાસો/પરીક્ષણ માટે વૈજ્ઞાનિકોનાં આદાન-પ્રદાનનાં ક્ષેત્ર ઇન્ફોર્મેશન અને કમ્યુનિકેશન ટેકનોલોજી (આઇસીટી)નાં ઉપયોગ સહિત નવીન પ્રકારનાં કૃષિ વિસ્તારનાં દ્રષ્ટિકોણનાં સંબંધમાં વિવિધ વિષયોની જાણકારી માટે સંયુક્ત સંશોધન માટે સહયોગ સ્થાપિત કરવો સંયુક્ત હિત ધરાવતાં અન્ય કોઈ મુદ્દા દરેક પક્ષનાં પ્રતિનિધિઓ ધરાવતું એક સંયુક્ત કાર્યદળ રચી શકાય છે, જેથી સંયુક્ત કાર્યક્રમ બનાવી શકાય તથા સહયોગ અને ચર્ચાવિચારણા કરી શકાય. પૃષ્ઠભૂમિ: પશુપાલન, ડેરી અને મત્સ્યપાલનનાં ક્ષેત્રોમાં સહયોગ માટે સમજૂતીકરાર પર ભારત તથા બ્રિટન અને ઉત્તર આયર્લેન્ડ વચ્ચે એપ્રિલ, 2018માં હસ્તાક્ષર થયાં હતાં. ભારત તરફથી કૃષિ અને ખેડૂત કલ્યાણ મંત્રાલયમાં પશુપાલન, ડેરી અને મત્સ્યપાલન વિભાગનાં પ્રતિનિધિઓ અને બ્રિટન તથા ઉત્તર આયર્લેન્ડ તરફથી પર્યાવરણ, ખાદ્ય અને ગ્રામીણ બાબતોનાં વિભાગનાં પ્રતિનિધિઓએ હસ્તાક્ષર કર્યા હતાં.
પ્રધાનમંત્રીએ શ્રી શરદ પવારના 75માં જન્મ દિવસ સમારોહમાં ભાગ લીધો

પ્રધાનમંત્રી શ્રી નરેન્દ્ર મોદી આજે (10 ડિસેમ્બર, 2015) નવી દિલ્હીના વિજ્ઞાન ભવનમાં પૂર્વ કેન્દ્રીય મંત્રી અને મહારાષ્ટ્રના પૂર્વ મુખ્યમંત્રી શ્રી શરદ પવારના 75માં જન્મ દિવસ સમારોહમાં ભાગ લીધો. આ આવસર પર પોતાના સંબોધનમાં, પ્રધાનમંત્રીએ શ્રી શરદ પવારના રાજનીતિક જીવનને સંરચનાત્મક જણાવ્યું. પ્રધાનમંત્રીએ કૃષિ પ્રત્યે શ્રી પવારના આધુનિક અને વૈજ્ઞાનિક દ્રષ્ટિકોણ અને ભારતમાં કૃષિ ક્ષેત્રમાં તેમના યોગદાનની પ્રશંસા કરી. પ્રધાનમંત્રીએ શ્રી શરદ પવાર દ્વારા લેખિત “ઑન માઈ ટર્મ્સ” પુસ્તકનું વિમોચન પણ કર્યું.
પ્રધાનમંત્રીએ વિશ્વ રેડિયો દિવસ પર રેડિયો શ્રોતાઓને અભિનંદન આપ્યા

પ્રધાનમંત્રી, શ્રી નરેન્દ્ર મોદીએ વિશ્વ રેડિયો દિવસ પર તમામ રેડિયો શ્રોતાઓને શુભકામનાઓ આપી છે અને કહ્યું છે કે રેડિયો એક શાનદાર માધ્યમ છે, જે સામાજિક જોડાણને વધુ ગાઢ બનાવે છે. વડાપ્રધાને એક ટ્વીટમાં કહ્યું, ‘વિશ્વ રેડિયો દિવસની શુભકામનાઓ. તમામ રેડિયો શ્રોતાઓને શુભકામનાઓ અને એ તમામને અભિનંદન, જેઓ રેડિયોને નવીનતમ સામગ્રી અને સંગીતથી વાગતો રાખે છે. હું વ્યક્તિગત રીતે રેડિયોના સકારાત્મક પ્રભાવનો અનુભવ કરૂં છું, જે #
પ્રધાનમંત્રીએ સ્વામી દયાનંદ સરસ્વતિને તેમની જન્મજયંતીએ શ્રધ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ સ્વામી દયાનંદ સરસ્વતિને તેમની જન્મજયંતીએ શ્રધ્ધાંજલિ અર્પી હતી. પ્રધાનમંત્રીએ કહ્યું હતું કે, “સ્વામી દયાનંદ સરસ્વતિને તેમની જયંતીએ શ્રધ્ધાંજલિ. સામાજિક સુધારણા અને શિક્ષણ માટેના તેમના ઉમદા પ્રયાસોની કાયમી અસર યથાવત છે.”
મંત્રીમંડળે કંડલા પોર્ટનું નામ બદલીને દીનદયાળ પોર્ટ કરવાની મંજૂરી આપી

પ્રધાનમંત્રી શ્રી નરેન્દ્ર મોદીનાં નેતૃત્વમાં કેન્દ્રિય મંત્રીમંડળે કંડલા પોર્ટનું નામ બદલીને દીનદયાળ પોર્ટ કરવાની કાર્યોત્તર મંજૂરી આપી છે. સામાન્ય રીતે ભારતમાં બંદરોનાં નામ, બંદર જે શહેર કે નગરમાં સ્થિત હોય તેના પરથી આપવામાં આવે છે. જો કે વિશેષ કેસમાં સરકાર યોગ્ય વિચારણા કરીને ભૂતકાળમાં થયેલા મહાન નેતાઓનાં નામ પરથી પોર્ટનાં નામ બદલે છે. કંડલા પોર્ટનું નામ બદલીને “દીનદયાળ પોર્ટ, કંડલા” કરીને કૃતજ્ઞ રાષ્ટ્ર, ભારતનાં મહાન સપૂતોમાંના એક પંડિત દીનદયાળ ઉપાધ્યાયનાં અમૂલ્ય પ્રદાનને હંમેશા યાદ રાખશે. આ ગુજરાતનાં લોકોને, ખાસ કરીને એવા યુવાનોને પ્રેરિત કરશે, જેઓ આ મહાન નેતાનાં પ્રદાનથી સંપૂર્ણપણે વાકેફ ન હોય. પૃષ્ઠભૂમિ: ગુજરાતમાં વિવિધ તબક્કાઓમાંથી, ખાસ કરીને કચ્છની જનતાએ ‘કંડલા પોર્ટ’નું નામ બદલીને‘દીનદયાળ પોર્ટ, કંડલા’ કરવા માંગણી કરી હતી. પંડિત દીનદયાળ ઉપાધ્યાય (25.9.1916 – 1.2.1968) પ્રસિદ્ધ નેતા હતાં, જેમણે સંપૂર્ણ જીવન રાષ્ટ્રની સેવામાં સમર્પિત કર્યું હતું તથા લોકોનાં ઉત્થાન માટે કામ કર્યું હતું. તેમણે ગરીબો અને કામદાર વર્ગના ઉત્થાન માટે પણ જીવન અર્પિત કર્યું હતું. સહિષ્ણુતા, નિઃસ્વાર્થીપણું અને કાયદા પ્રત્યે સન્માનની ભાવના જેવા લોકતાંત્રિક પાયાગત મૂલ્યો જાળવીને તેમણે ‘એકાત્મ માનવતાવાદ’નાં સિદ્ધાંતો પર આધારિત કાર્યો કર્યા હતાં. તેમણે જીવન દરમિયાન લોકતંત્રનાં ભારતીયકરણ માટે અવિરત કામ કર્યું હતું, જનમતનું સન્માન કર્યું હતું, નિઃસ્વાર્થભાવે ભારતીયોની સેવા કરી હતી અને દેશનાં કાયદાનું સન્માન કર્યું હતું. પંડિત દીનદયાળ ઉપાધ્યાયએ જનસેવામાં પોતાનું જીવન સમર્પિત કરી દીધું હતું તથા તેઓ સાદગી, સરળતા, પ્રામાણિકતા તથા ગરીબો માટે નિઃસ્વાર્થભાવે સેવા કરવાનું પ્રતીક બની ગયા હતા. પંડિત દીનદયાળ ઉપાધ્યાયની જન્મ શતાબ્દીની ઉજવણી 25 સપ્ટેમ્બર, 2017નાં રોજ કરવામાં આવી હતી. તેમની જન્મ શતાબ્દીના વર્ષમાં કંડલા પોર્ટનું નામ બદલીને દીનદયાળ પોર્ટ રાખવામાં આવે તો તેમને શ્રેષ્ઠ શ્રદ્ધાંજલિ હશે તેવો વિચાર સરકારે કર્યો હતો. આ કારણસર સરકારે હવે કંડલા પોર્ટનું નામ બદલવાનો નિર્ણય લીધો છે, જે આ મહાન રાષ્ટ્રીય નેતાને ઉચિત શ્રદ્ધાંજલિ છે.
સ્વચ્છ ભારત અભિયાન અંતર્ગત પ્રધાનમંત્રી કાર્યાલય દ્વારા કરવામાં આવેલ પ્રયત્નો

પ્રધાનમંત્રી કાર્યાલયે સ્વચ્છ ભારત અભિયાન અંતર્ગત છેલ્લા પંદર દિવસ દરમિયાન ચાલેલા ખાસ સ્વચ્છતા કાર્યક્રમની આજે પુર્ણાહુતી કરી. આ કાર્યક્રમના પરિણામે ૧૦,૦૦૦ થી વધુ ફાઈલોનો નિકાલ કરવામાં આવ્યો અને અગત્યના કીમતી દસ્તાવેજોને લગતી ૧૦૦૦ ફાઈલો નેશનલ આર્કાઇવ્ઝ ઓફ ઇન્ડિયાને મોકલી દેવામાં આવી. પ્રધાનમંત્રીના મુખ્ય સચિવ શ્રી નૃપેન્દ્ર મિશ્રાના માર્ગદર્શન હેઠળ પ્રધાનમંત્રી કાર્યાલયના અધિકારીઓ અને કર્મચારીઓના સ્વૈચ્છિક અને સહયોગરૂપી પ્રયત્નોના પરિણામે પ્રધાનમંત્રી કાર્યાલયના પશ્ચિમ દરવાજા પાસેના ઘાસની સફાઈ કરવામાં આવી, નકામી ચીજવસ્તુઓનો નિકાલ કરવામાં આવ્યો અને ઈ-વેસ્ટને દુર કરવામાં આવ્યો. શ્રી નરેન્દ્ર મોદીએ મે 2014માં પ્રધાનમંત્રી પદ સાંભળ્યા બાદ પ્રધાનમંત્રી કાર્યાલયનું નિરીક્ષણ કર્યું હતું અને કાર્યાલયમાં સ્વચ્છતા જાળવવાનું સુચન કર્યું હતું જેથી કાર્યક્ષમતામાં વધારો થઇ શકે. શ્રી નરેન્દ્ર મોદીએ સત્તા સંભાળ્યા પછીનો આ પ્રકારનો આ ત્રીજો મુખ્ય કાર્યક્રમ છે. પ્રધાનમંત્રીના સૂચનોને અનુસરીને સ્વચ્છતા અને ઉત્પાદકતાને લગતા અનેક પગલાઓ લેવામાં આવ્યા છે, જેમાં ફાઈલો અને રીસીપ્ટની પ્રક્રિયાના માંનાકીકરણનો સમાવેશ થાય છે. ઓનલાઈન અરજીઓ અને કાગળ પર લખાયેલ અરજીઓને અલગ કરવામાં આવી છે અને એક “ઈલેક્ટ્રોનિક મેઈલ મેનેજમેન્ટ સીસ્ટમ” લોન્ચ કરવામાં આવી છે જેથી જાહેર અરજીઓની પ્રક્રિયાનો સમયગાળો એક મહિનાથી ઓછો થઈને એક દિવસ સુધીનો થઇ શકે. વધુમાં, ઓનલાઈન વીવીઆઈપી લેટર મોનીટરીંગ સીસ્ટમ (વીએલએમએસ), મીટીંગ મેનેજમેન્ટ સીસ્ટમ અને ડેશ બોર્ડ સીસ્ટમ પણ શરુ કરવામાં આવી છે જેણે પ્રક્રિયાની ગુણવત્તામાં વધારો કર્યો છે અને પ્રક્રિયામાં લગતા સમયમાં નોંધપાત્ર ઘટાડો કર્યો છે. મે ૨૦૧૪ થી લઈને અત્યારસુધીમાં એક લાખથી વધુ ફાઈલોનો નિકાલ કરવામાં આવ્યો છે. પરિણામે વારાફરથી ઉપયોગ કરવા માટે બે રેકોર્ડ રૂમ ઉપલબ્ધ બન્યા છે. જૂની અને વપરાયા વગરની વસ્તુઓની હરાજી કરવાથી બે ઓરડાઓ ખાલી થયા છે. કાર્યસ્થળના વાતાવરણને પ્રગતિલક્ષી અને ગુણવત્તાયુક્ત બનાવવાના ભાગ રૂપે બે નવા કાર્ય સ્ટેશનો પણ ઉભા કરવામાં આવ્યા છે. આ પ્રયત્નોના ભાગ રૂપે પ્રધાનમંત્રી કાર્યાલયના સાઉથ બ્લોકમાં રહેલી ૧૮૦૦ સ્ક્વેર ફૂટ જગ્યા ખાલી કરી શકાઈ છે. ખાલી થયેલી આ જગ્યામાં હવે પ્રધાનમંત્રી કાર્યાલયના પબ્લિક વિંગના 50 કર્મચારીઓનો સમાવેશ કરી શકાયો છે, જેમને અગાઉ સાઉથ બ્લોકમાં જગ્યાના અભાવે રેલ ભવનમાંથી કામ કરવું પડતું હતું. આમ, પ્રધાનમંત્રી દ્વારા પ્રેરિત સ્વચ્છતા અને સીસ્ટમ સુધારણાને લગતા કાર્યક્રમોની અસર સ્પષ્ટપણે જોઈ શકાય છે.
નવીન તેમજ નવીકરણીય ઉર્જાના વિસ્તારોમાં સહયોગ માટે ભારત અને ઈન્ડોનેશિયાની વચ્ચે સમજૂતી કરાર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે ભારત અને ઈન્ડેનેશિયાની વચ્ચે નવીન તેમજ નવીકરણીય ઉર્જાના ક્ષેત્રમાં થયેલા સમજૂતી કરાર (એમઓયૂ)ને મંજૂરી આપી દીધી છે. ગયા મહિને ઉપરાષ્ટ્રપતિ શ્રી હામિદ અન્સારીની ઈન્ડોનેશિયા યાત્રા દરમિયાન જકાર્તામાં આ એમઓયૂ પર હસ્તાક્ષર થયા હતા. આ સમજૂતી કરારનો ઉદ્દેશ્ય પરસ્પર લાભ, સમાનતા અને પારસ્પરિક આદાન-પ્રદાન અતંર્ગત નવીન તેમજ નવીકરણીય ઉર્જાના મુદ્દાઓ પર સહકારી સંસ્થાગત માળખાને પ્રોત્સાહિત કરવા અને વધારો કરવા માટે આધાર તૈયાર કરવાનો છે. સહયોગના ક્ષેત્રોમાં ક્ષમતા નિર્માણ, વૈજ્ઞાનિક તેમજ તકનીકી જાણકારી તેમજ ડેટાનું આદાન-પ્રદાન, બિન-વ્યવસાયિક આધાર પર પ્રૌદ્યોગિકી હસ્તાંતરણ, પરસ્પર હિતના વિષયો પર સંયુક્ત અનુસંધાન અથવા તકનીકી પરિયોજનાઓનો વિકાસ, રોકાણને પ્રોત્સાહન અને વધારો, નીતિ વાર્તાને પ્રોત્સાહન અને આવા ક્ષેત્ર જેના પર બંને દેશો વચ્ચે સહમતિ બની રહે તેનો સમાવેશ છે.
પ્રધાનમંત્રીએ લોકોને વસંત પંચમી અને સરસ્વતી પૂજાની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વસંત પંચમી અને સરસ્વતી પૂજાના અવસર પર લોકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "બધા દેશવાસીઓને વસંત પંચમી અને સરસ્વતી પૂજાની ખૂબ ખૂબ શુભેચ્છાઓ. મા શારદાના આશીર્વાદ તમારા બધા પર રહે અને ઋતુરાજ વસંત દરેકના જીવનમાં આનંદ લાવે."
પ્રધાનમંશ્રીએ 15 દેશોના 31 સેટેલાઈટને લઈ જતા પોલાર સેટેલાઈટના 40મા સફળ લોન્ચ પર ઈસરોને અભિનંદન પાઠવ્યા

પ્રધાનમંશ્રી શ્રી નરેન્દ્ર મોદીએ 15 દેશોના 31 સેટેલાઈટને લઈ જતા પોલાર સેટેલાઈટના 40મા સફળ લોન્ચ પર ઈસરોને અભિનંદન પાઠવ્યા હતા. પ્રધાનમંત્રીએ કહ્યું હતું કે, “15 દેશોના 31 સેટેલાઈટને લઈને જતા પોલાર સેટેલાઈટના 40મા લોન્ચ પર ઈસરોને અભિનંદન. તમે અમને ગૌરવ પ્રદાન કર્યું છે.”
મંત્રીમંડળે વીમા નિયમન ક્ષેત્રમાં ભારત અને અમેરિકા વચ્ચેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકે ભારતીય વીમા નિયમન અને વિકાસ સત્તામંડળ (ઈરડા) અને ફેડરલ ઈન્શ્યોરન્સ ઑફિસ, યુએસએ વચ્ચેના સમજૂતી કરારો (એમઓયુ) પર હસ્તાક્ષર કરવા માટે મંજૂરી આપી દીધી છે. અસરો: આ સમજૂતી કરાર સહયોગ અને સંકલન માટેનું એક માળખું પૂરું પાડે છે જેમાં દરેક સત્તામંડળના મંતવ્ય અને અન્ય કાયદાકીય જવાબદારીઓના સંદર્ભમાં માહિતીના આદાન-પ્રદાન અને સંશોધન સહાયનો સમાવેશ થાય છે. આ કરાર અંતર્ગત બંને દેશો વિવિધ નિયમનકારી કાર્યો પર તેમના અનુભવોનું આદાન-પ્રદાન કરશે અને તાલીમ પ્રવૃત્તિઓ સહિતની પારસ્પરિક સહાયતા આપશે. ભારત અને અમેરિકા આંતરરાષ્ટ્રીય માનક સ્થાપિત કરવાની પ્રવૃત્તિઓ, નાણાકીય સ્થિરતા અને વીમા ક્ષેત્રના યોગ્ય અને વિવેકપૂર્ણ નિયમનના માધ્યમથી ગ્રાહકોની સુરક્ષાના અમલીકરણ તથા વિકાસમાં મદદ કરવા અંગે સહમત થયા છે. પૂર્વભૂમિકા: ઈરડા એ વીમા નિયમન અને વિકાસ સત્તા મંડળ કાયદો, 1999 અંતર્ગત સ્થાપવામાં આવેલી સંસ્થા છે જે ભારતમાં વીમા અને પુનઃવીમાના વ્યવસાયના ક્રમબદ્ધ વિકાસની ખાતરી, નિયમન અને પ્રોત્સાહન આપવાનું કાર્ય કરે છે. તે જ રીતે અમેરિકામાં ફેડરલ ઈન્શ્યોરન્સ ઑફિસ (એફઆઈઓ) એ વીમા ક્ષેત્રના તમામ પાસાઓ પર દેખરેખ રાખવાની સત્તા ધરાવે છે અને આંતરરાષ્ટ્રીય વીમાના વિવેકપૂર્ણ પાસાઓ પર અમેરિકાનું પ્રતિનિધિત્વ કરે છે. ભારત અને અમેરિકાના એકબીજા સાથે મજબૂત વ્યાપારી સંબંધો છે અને બંને દેશો વિવિધ રાજકીય અને અધિકારી સ્તરે નિયમિત ચર્ચાઓ હાથ ધરતા રહે છે. બંને દેશો વચ્ચે બહુઆયામી મુદ્દાઓ પર દ્વિપક્ષીય સહયોગને મજબૂત કરવા માટે સમયાંતરે વિવિધ સંસ્થાગત તંત્રો પણ સ્થાપિત કરવામાં આવ્યા છે. અમેરિકા એ ભારતમાં વિદેશી મૂડી રોકાણ કરતા મોટા યોગદાતાઓમાનું એક છે અને અનેક વીમા કંપનીઓએ અમેરિકા સ્થિત વીમા કંપનીઓ સાથે સંયુક્ત સાહસની પણ સ્થાપના કરેલી છે. વિદેશી મૂડી રોકાણની મર્યાદામાં 49 ટકા સુધીનો વધારો થતા ભારતીય વીમા ક્ષેત્રની અંદર ખાસ કરીને અમેરિકા સ્થિત કંપનીઓને વિદેશી મૂડી રોકાણ કરવા માટેની વધુ તકો પ્રાપ્ત થશે. આથી ઈરડા અને એફઆઈઓ, અમેરિકા વચ્ચેના સમજૂતી કરારો બંને દેશો માટે ઘણું મહત્વ ધરાવે છે.
પ્રધાનમંત્રી શ્રી નરેન્દ્ર મોદી દ્વારા જાપાનના પ્રધાનમંત્રી સાથે દ્વિપક્ષીય બેઠકમાં પ્રારંભિક ટિપ્પણી

મહામહિમ, અમે આજે આ દુ:ખના સમયમાં મળી રહ્યા છીએ. આજે જાપાન આવ્યા પછી હું મારી જાતને વધુ ઉદાસ અનુભવું છું. કારણ કે છેલ્લીવાર જ્યારે હું આવ્યો ત્યારે આબે સાન સાથે મારી બહુ લાંબી વાત થઈ હતી અને મેં ક્યારેય વિચાર્યું ન હતું કે ગયા પછી મારે આવા સમાચાર સાંભળવા પડશે. આબે સાન અને તમે તેમની સાથે વિદેશ મંત્રી તરીકે પણ ભારત-જાપાન સંબંધોને નવી ઊંચાઈઓ પર લઈ ગયા અને અનેક ક્ષેત્રોમાં તેનો વિસ્તાર કર્યો અને આપણી મિત્રતાએ પણ વૈશ્વિક અસર ઊભી કરવામાં મોટી ભૂમિકા ભજવી હતી, ભારત અને જાપાનની મિત્રતા અને આ બધા માટે આજે ભારતના લોકો આબે સાનને ખૂબ યાદ કરે છે, જાપાનને ખૂબ યાદ કરે છે. ભારત હંમેશા તેને એક રીતે મિસ કરી રહ્યું છે. પરંતુ મને ખાતરી છે કે તમારા નેતૃત્વમાં ભારત-જાપાન સંબંધો વધુ ગાઢ બનશે અને વધુ ઊંચાઈઓ સર કરશે. અને હું દ્રઢપણે માનું છું કે આપણે વિશ્વની સમસ્યાઓના ઉકેલમાં યોગ્ય ભૂમિકા ભજવી શકીશું.
પ્રધાનમંત્રીએ બંગબંધુ શૈખ મુજીબુર રહમાનને એમની 100મી જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ બંગબંધુ શૈખ મુજીબુર રહમાનને એમની 100મી જન્મજયંતી પર શ્રદ્ધાંજલિ અર્પણ કરી હતી. પોતની ટ્વીટમાં પ્રધાનમંત્રીએ જણાવ્યું હતું કે, શેખ મુજીબુર રહેમાનને તેમની હિંમત અને બાંગ્લાદેશની પ્રગતિમાં તેમના અમિટ યોગદાન માટે યાદ કરવામાં આવે છે. શ્રી મોદી આજે સાંજે, વીડિઓ લિંક દ્વારા બાંગ્લાદેશના રાષ્ટ્રપિતાની100 મી જન્મજયંતીની ઉજવણીને સંબોધિત કરશે. કોવિડ-19ને કારણે બાંગ્લાદેશમાં આ કાર્યક્રમ કોઈ જાહેર સભા વિના યોજાશે.